
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1902 

5 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των διαδικασιών και των υποχρεώσεων 
των φορέων εκμετάλλευσης λιμενικών τερματι¬ 
κών σταθμών όσον αφορά θέματα προσβασιμό- 
τητας, πληροφόρησης και παροχής συνδρομής σε 
άτομα με αναπηρία ή με μειωμένη κινητικότητα 

στους λιμένες. 

Επικύρωση της υπ’ αριθμ. 7-136/2013 απόφασης του 
Δημοτικού Συμβουλίου του Δήμου Καρπενησιού 
με θέμα: «Κατάργηση του Ν.Π.Δ.Δ. «Οργανισμός 
Περιβάλλοντος Πολιτισμού Αθλητισμού Δήμου 
Καρπενησιού» Ο.Π.Π.Α.Δ.Η.Κ. - Μεταφορά αρμο¬ 
διοτήτων, προσωπικού και περιουσίας στον Δήμο 

Καρπενησιού». 2 

Επικύρωση της υπ’ αριθμ. 8-207/2013 απόφασης του 
Δημοτικού Συμβουλίου του Δήμου Καρπενησιού 
με θέμα: «Τροποποίηση σκοπών Ενιαίας Κοινωφε¬ 
λούς Επιχείρησης Παιδείας, Προστασίας, Αλληλεγ¬ 
γύης Δήμου Καρπενησιού (Ε.Κ.Ε.Π.Π.Α.ΔΗ.Κ.)». 

Έγκριση Πράξης Πρύτανη περί εξειδίκευσης των αρ¬ 
μοδιοτήτων και εκχώρησης δικαιώματος υπογρα¬ 
φής στους Αναπληρωτές Πρύτανη του Πανεπιστη¬ 
μίου Θεσσαλίας. 

Ορισμός Αντιπρυτάνεων και Αναπληρωτών Πρύτανη 

του Δημοκρίτειου Πανεπιστημίου Θράκης. 

Ένταξη μελών Ειδικού Τεχνικού Προσωπικού (Ε.Τ.Π.) 
σε Τμήματα του Τεχνολογικού Εκπαιδευτικού 
Ιδρύματος Ηπείρου. 

ΑΠΟΦΑΣΕΙ Σ 

Αριθμ. 8133.1/02/2013 (1) 

Καθορισμός των διαδικασιών και των υποχρεώσεων των 
φορέων εκμετάλλευσης λιμενικών τερματικών σταθ¬ 
μών όσον αφορά θέματα προσβασιμότητας, πληρο¬ 
φόρησης και παροχής συνδρομής σε άτομα με ανα¬ 
πηρία ή με μειωμένη κινητικότητα στους λιμένες. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της παραγράφου 12 του άρθρου 16 του ν. 3709/2008 
(ΦΕΚ Α' 213), όπως προστέθηκε με την παράγραφο 19 


του άρθρου 35 του Ν.4150/2013 (ΦΕΚ ΑΊ02/29-04-2013) 
«Ανασυγκρότηση του Υπουργείου Ναυτιλίας και άλλες 
διατάξεις». 

β) Του Κανονισμού (ΕΕ) αριθ. 1177/2010 του Ευρωπαϊκού 
Κοινοβουλίου και του Συμβουλίου «για τα δικαιώματα 
των επιβατών στις θαλάσσιες και εσωτερικές μεταφο¬ 
ρές και για την τροποποίηση του κανονισμού (ΕΚ) αριθ. 
2006/2004». 

γ) Του Ν. 4051/2013 (ΦΕΚ Α' 102/29-04-2013) «Ανασυ- 
1 γκρότηση του Υπουργείου Ναυτιλίας και Αιγαίου και 
άλλες διατάξεις» όπως ισχύει. 

δ) Του άρθρου 5 του Π.Δ. 85/2012 (ΦΕΚ ΑΊ41/21-06-2012) 
«Ιδρυση και μετονομασία Υπουργείων μεταφορά και 
κατάργηση υπηρεσιών», όπως τροποποιήθηκε και ισχύει. 

ε) Του Ν. 3297/2004 (ΦΕΚ Α' 259/23-12-2004) «Συνήγο¬ 
ρος του καταναλωτή» όπως ισχύει. 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98/22- 
04-2005). 

2. Την υπ’ αριθμ. 3332.12/05/13/14-06-2013 (ΦΕΚ Β'1453) 
Απόφαση Υπουργού Ναυτιλίας και Αιγαίου «Καθορισμός 
των διαδικασιών υποβολής παραπόνων των επιβατών 
στις θαλάσσιες μεταφορές, του περιεχομένου του ει¬ 
δικού εντύπου παραπόνων, καθώς και της διαχείρισης 

4 αυτών». 

3. Το γεγονός ότι από την εφαρμογή της παρούσης 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Υπόχρεος φορέας εκμετάλλευσης 
τερματικού σταθμού λιμένα 

1. Υπόχρεοι φορείς εκμετάλλευσης τερματικών σταθ¬ 
μών λιμένα είναι αυτοί που καθορίζονται στο άρθρο 2 
παρ. 9 και 10 του Ν. 3709/2008 (ΦΕΚ Α'213) όπως τρο¬ 
ποποιήθηκε και ισχύει. 

2. Ο φορέας εκμετάλλευσης τερματικού σταθμού, 
ανάλογα με την ιδιαιτερότητα και τις ανάγκες του 
λιμένα, θεσπίζει και τηρεί τις απαιτούμενες διαδικα¬ 
σίες και ορίζει Υπεύθυνο δικαιωμάτων επιβατών για 
τη συμμόρφωση με τις υποχρεώσεις που απορρέουν 
από το τις διατάξεις του Ν. 3709/2008 (ΦΕΚ Α'213) 
όπως τροποποιήθηκε και ισχύει ή του Κανονισμού 
(ΕΕ) αριθ. 1177/2010 και την παρούσα Υπουργική Από¬ 
φαση. 

3. Δύναται, ανάλογα με την ιδιαιτερότητα και τις ανά¬ 
γκες του κάθε λιμένα, ο φορέας εκμετάλλευσης τερμα¬ 
τικού σταθμού να ταυτίζεται με τον φορέα διοίκησης 
και εκμετάλλευσης του λιμένα. 

Αρθρο 2 

Υποχρεώσεις φορέα εκμετάλλευσης 
τερματικού σταθμού λιμένα 

1. Ο φορέας εκμετάλλευσης τερματικού σταθμού λι¬ 
μένα οφείλει να συνεργάζεται με τις οργανώσεις που 
εκπροσωπούν άτομα με αναπηρία ή άτομα με μειωμένη 
κινητικότητα και τους μεταφορείς για τη δημιουργία ή 
τη διατήρηση συνθηκών πρόσβασης χωρίς διακρίσεις 
για τη μεταφορά ατόμων με αναπηρία και ατόμων με 
μειωμένη κινητικότητα, σύμφωνα με την ιδιομορφία, 
τους περιορισμούς και τις δυνατότητες της κάθε λιμε¬ 
νικής εγκατάστασης. 

2. Με την επιφύλαξη των συνθηκών πρόσβασης της 
παραγράφου 1 του παρόντος άρθρου, ο φορέας εκμε¬ 
τάλλευσης τερματικού σταθμού οφείλει, στον τομέα 
αρμοδιότητας, του να συνεργάζεται με τον μεταφορέα 
για την παροχή της δωρεάν συνδρομής στους επιβάτες 
με αναπηρία ή με μειωμένη κινητικότητα, του Παραρ¬ 
τήματος II του Κανονισμού (ΕΕ) 1177/2010. 

3. Αιτήματα παροχής δωρεάν συνδρομής που αφο¬ 
ρούν στον τομέα αρμοδιότητας του φορέα εκμε¬ 
τάλλευσης τερματικού σταθμού, διαβιβάζονται από 
το μεταφορέα ευθύς μόλις καταστούν διαθέσιμα σε 
αυτόν, σύμφωνα με τα αναφερόμενα στο άρθρο 14 
παρ. 2 και στο άρθρο 15 παρ. 8 του Ν. 3709/2008 (ΦΕΚ 
Α'213) όπως τροποποιήθηκε και ισχύει. Σε περίπτωση 
μη διαβίβασης αιτήματος από το μεταφορέα, στα 
προβλεπόμενα χρονικά διαστήματα, ο φορέας εκ¬ 
μετάλλευσης τερματικού σταθμού καταβάλλει κάθε 
εύλογη προσπάθεια, σε συνεργασία με το μεταφο¬ 
ρέα, για την παροχή κάθε δυνατής συνδρομής. 

4. Ο φορέας οφείλει να συνεργάζεται με το μεταφο¬ 
ρέα για τον καθορισμό του σημείου συνάντησης, εντός 
λιμένα ή λιμενικού τερματικού σταθμού, όταν αυτό δια¬ 
φέρει από το σημείο επιβίβασης και αποβίβασης από το 
πλοίο, στο οποίο επιβάτες με αναπηρία ή με μειωμένη 
κινητικότητα μπορούν να δηλώνουν την άφιξή τους και 
να ζητούν συνδρομή. Στο σημείο αυτό, το οποίο σημα- 
τοδοτείται ευκρινώς, παρέχονται πληροφορίες σχετικά 
με τη συνδρομή, τις ευκολίες και τις συνθήκες πρόσβα¬ 
σης του λιμενικού τερματικού σταθμού σε προσβάσιμη 
μορφή. 

Αρθρο 3 
Έναρξη ισχύος 

Η ισχύς της παρούσας αρχίζει μετά δεκαπέντε (15) 
ημέρες από τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιουλίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 


Αριθμ. 771/91748 (2) 

Επικύρωση της υπ’ αριθμ. 7-136/2013 απόφασης του 
Δημοτικού Συμβουλίου του Δήμου Καρπενησιού με 
θέμα: «Κατάργηση του Ν.Π.Δ.Δ. «Οργανισμός Περι¬ 
βάλλοντος Πολιτισμού Αθλητισμού Δήμου Καρπενη¬ 
σιού» Ο.Π.Π.Α.Δ.Η.Κ. - Μεταφορά αρμοδιοτήτων, προ¬ 
σωπικού και περιουσίας στον Δήμο Καρπενησιού». 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΘΕΣΣΑΛΙΑΣ - 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 1, 65-67, 94,103, 225-227, 
238 και 280 του Ν.3852/2010 (ΦΕΚ 87/Α) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», ως ισχύουν. 

2. Τις διατάξεις του άρθρου 24 του Π.Δ. 138/2010 
(ΦΕΚ 231 /Α) «Οργανισμός της Αποκεντρωμένης Διοίκη¬ 
σης Θεσσαλίας - Στερεός Ελλάδας». 

3. Τις διατάξεις του άρθρου 90§3 του Π.Δ. 63/2005 
(ΦΕΚ 98/Α) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

4. Τις διατάξεις των άρθρων 75 και 241 §3 και 5 του 
Ν.3463/2006 (ΦΕΚ 114/Α) «Κώδικας Δήμων και Κοινοτή¬ 
των», ως ισχύουν. 

5. Τις διατάξεις του άρθρου 219 §1, 2 και 5 του 
Ν.3584/2007 (ΦΕΚ 143/Α) «Κύρωση του Κώδικα Κατά¬ 
στασης Δημοτικών και Κοινοτικών Υπαλλήλων». 

6. Τις διατάξεις της παρ. 2 του άρθρου 16 -Δημοσίευση 
αποφάσεων που αφορούν ΝΠΔΔ των ΟΤΑ α' βαθμού- 
του Ν.4147/2013 (ΦΕΚ 98/Α/26-04-2013) «Κύρωση της από 
31.12.2012 Πράξη Νομοθετικού Περιεχομένου "Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ.Γ. της Κυβέρνησης και του Υπουργού Επικρατείας" και 
άλλες διατάξεις» σύμφωνα με τις οποίες ορίζεται, με¬ 
ταξύ άλλων, ότι η απόφαση του Δημοτικού Συμβουλίου 
περί κατάργησης δημοτικού νομικού προσώπου λαμβά- 
νεται σύμφωνα με τα οικεία άρθρα του κώδικα Δήμων 
και κοινοτήτων και εγκρίνεται με πράξη του Γενικού 
Γραμματέα της Αποκεντρωμένης Διοίκησης, η οποία και 
δημοσιεύεται στην Εφημερίδα της Κυβέρνησης. 

7. Την υπ’ αριθμ. 2990/18604/23-02-2011 (ΦΕΚ 385/Β) 
απόφαση της Γ ενικής Γ ραμματέα της Αποκεντρωμένης 
Διοίκησης Θεσσαλίας-Στερεάς Ελλάδας περί «Μεταβί¬ 
βασης του δικαιώματος υπογραφής «Με Εντολή Γενι¬ 
κού Γραμματέα Αποκεντρωμένης Διοίκησης Θεσσαλί¬ 
ας- Στερεός Ελλάδας», στον Προϊστάμενο της Γ ενικής 
Διευθύνσεως Εσωτερικής Λειτουργίας και στους Προ¬ 
ϊσταμένους Διευθύνσεων και Τμημάτων της ανωτέρω 
Γ ενικής Διευθύνσεως». 

8. Την υπ’ αριθμ. οικ. 4569/11/27-01-2011 Εγκύκλιο του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης περί «Θεμάτων συγχωνεύσεων και 
προσωπικού νομικών προσώπων δημοσίου δικαίου και 
επιχειρήσεων των Δήμων». 

9. Την υπ’ αριθμ. 93/2011 (ΦΕΚ 1111/Β/03-06-2011) από¬ 
φαση του Δημοτικού Συμβουλίου του Δήμου Καρπέ- 

νησιού όπως αυτή διορθώθηκε και ισχύει (ΦΕΚ 1557/Β/ 
27-06-2011) περί συγχώνευσης των Νομικών Προσώπων 
Δημοσίου Δικαίου των πρώην ΟΤΑ που συνενώθηκαν 
στο νέο Δήμο Καρπενησιού σε ένα ΝΠΔΔ του Δήμου 
Καρπενησιού με την Επωνυμία ΟΡΓΑΝΙΣΜΟΣ ΠΕΡΙΒΑΛ¬ 
ΛΟΝΤΟΣ ΠΟΛΙΤΙΣΜΟΥ ΑΘΛΗΤΙΣΜΟΥ ΔΗΜΟΥ ΚΑΡΠΕΝΗ¬ 
ΣΙΟΥ (Ο.Π.Π.Α.Δ.Η.Κ.). 

10. Την υπ’ αριθμ. 7-136/2013 απόφαση του Δημο¬ 
τικού Συμβουλίου του Δήμου Καρπενησιού Νομού 
Ευρυτανίας με θέμα «Κατάργηση Ν.Π.Δ.Δ. «Οργανι¬ 
σμός Περιβάλλοντος Πολιτισμού Αθλητισμού Δήμου 
Καρπενησιού» Ο.Π.Π.Α.Δ.Η.Κ. - Μεταφορά αρμοδιοτή¬ 
των, προσωπικού και περιουσίας στον Δήμο Καρπε¬ 
νησιού», όπως αυτή διαβιβάστηκε αρχικά με το υπ’ 
αριθμ. 8730/14-05-2013 έγγραφο του οικείου Δήμου 
και επανυποβλήθηκε συμπληρωμένη με το υπ’ αριθμ. 
15639/22-07-2013 όμοιο για τον προβλεπόμενο έλεγχο 
νομιμότητας, αποφασίζουμε: 

Επικυρώνουμε την υπ’ αριθμ. 7-136/2013 απόφαση 
του Δημοτικού Συμβουλίου του Δήμου Καρπενησι¬ 
ού Νομού Ευρυτανίας με την οποία αποφασίσθηκε η 
κατάργηση του Ν.Π.Δ.Δ. του οικείου Δήμου «Οργανι¬ 
σμός Περιβάλλοντος Πολιτισμού Αθλητισμού Δήμου 
Καρπενησιού» Ο.Π.Π.Α.Δ.Η.Κ. και η μεταφορά αρμοδι¬ 
οτήτων, προσωπικού και περιουσίας του στον Δήμο 
Καρπενησιού. 

• Οι σκοποί του καταργούμενου Ν.Π.Δ.Δ., σε όλους 
τους τομείς αρμοδιότητάς του, θα εκπληρώνονται εφ’ 
εξής από τον Δήμο Καρπενησιού. 

• Το προσωπικό του ανωτέρω ΝΠΔΔ που υπηρετεί σε 
αυτό ως ακολούθως: 

Α. ΠΡΟΣΩΠΙΚΟ ΠΟΥ ΚΑΤΕΧΕΙ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


1. ΚΑΤΗΓΟΡΙΑ Δ.Ε. 


Α/ 

Α 

ΟΝΟΜΑΤΕΠΩ¬ 

ΝΥΜΟ 

ΟΝΟΜΑ 

ΠΑΤΡΟΣ 

Α.Δ.Τ. 

ΚΛΑΔΟΣ 

1 

Νικόλαος 

Μπακογεώργος 

Γ εώργιος 

Χ835136 

ΔΕ Διοικη¬ 
τικού 





ΔΕ 

2 

Κωνσταντίνος 

Κατσαδούρος 

Δημήτριος 

Κ860765 

Τ εχνικών 
(Ηλεκτρο¬ 





λόγων) 


2. ΚΑΤΗΓΟΡΙΑ Υ.Ε. 

Μ ΟΝΟΜΑΤΕΠΩ- 
Α ΝΥΜΟ 


1 


Νικόλαος 

Τάκης 


ΠΑΤΡΟΣ ΑΑΤ ' ΚΑΑΔ0Σ 

Παντελής Χ332721 . ΥΕ 

Φυλάκων 


Β. ΠΡΟΣΩΠΙΚΟ ΠΟΥ ΚΑΤΕΧΕΙ ΟΡΓΑΝΙΚΗ ΘΕΣΗ 
ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 


Μ ΟΝΟΜΑΤΕ- ΟΝΟΜΑ Α.Δ.Τ. ΕΙΔΙΚΟΤΗΤΑ 

Α ΠΩΝΥΜΟ ΠΑΤΡΟΣ 

1. Ευαγγελία Ελευθέριος ΑΒ191178 ΔΕ 

Βάρσου Μουσικών 


Γ. ΠΡΟΣΩΠΙΚΟ ΠΟΥ ΚΑΤΕΧΕΙ ΠΡΟΣΩΠΟΠΑΓΕΙΣ 
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


Μ ΟΝΟΜΑΤΕ- ΟΝΟΜΑ 
Α ΠΩΝΥΜΟ ΠΑΤΡΟΣ 


ΕΙΔΙΚΟΤΗΤΑ 


1 . 

2 


Δήμητρα 
Τ σιώνη 


Σωτήριος ΑΒ 199191 


ΔΕ 

Διοικητικού 


Ναυσικά 

Σταμούλη 


Φώτιος 


Ξ 999823 


ΥΕ 

Καθαριστριών 


Σεραφείμ 

Λερογιάννης 


Γεώργιος ΑΒ499193 


ΥΕ Εργατών 
Γ ενικών 
Καθηκόντων 

εντάσσεται στον Δήμο Καρπενησιού σύμφωνα με τις 
διατάξεις του άρθρου 241 του Ν.3463/2006 - ΚΔΚ και 
καθίσταται αυτοδικαίως προσωπικό του με την ίδια 
σχέση εργασίας που έχει και καταλαμβάνει αντίστοιχες, 
κατά κατηγορία και κλάδο ή ειδικότητα, θέσεις κατά 
τις ειδικότερες διατάξεις του άρθρου 219 § 1, 2, 5 του 
Ν.3584/2007-ΚΚΔΚΥ. 


Αν στον Οργανισμό Εσωτερικής Υπηρεσίας του Δήμου 
Καρπενησιού στον οποίο μεταφέρεται το καταργούμε- 
νο Ν.Π.Δ.Δ., δεν υφίστανται κενές θέσεις αντίστοιχες 
προς τις κατά κατηγορία, κλάδο ή ειδικότητα θέσεις 
του καταργούμενου Ν.Π.Δ.Δ.Δ, αυτές δημιουργούνται 
με τροποποίησή του εντός προθεσμίας έξι (6) μηνών. 

Οι δημιουργούμενες θέσεις με σχέση εργασίας ιδιωτι¬ 
κού δικαίου αορίστου χρόνου είναι προσωποπαγείς και 
καταργούνται μόλις κενωθούν, με οποιονδήποτε τρόπο. 

• Τυχόν περιουσιακά στοιχεία του περιέρχονται αυ¬ 
τοδικαίως στον Δήμο Καρπενησιού. 

Από τις διατάξεις της παρούσας απόφασης δεν προ- 
καλείται καμία δαπάνη σε βάρος του προϋπολογισμού 
του Δήμου Καρπενησιού οικονομικού έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Καρπενήσι, 24 Ιουλίου 2013 
Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής 
ΔΗΜΗΤΡΙΟΣ ΚΩΤΟΥΛΑΣ 
-♦- 

Αριθμ. 882/103775 (3) 

Επικύρωση της υπ’ αριθμ. 8-207/2013 απόφασης του 
Δημοτικού Συμβουλίου του Δήμου Καρπενησιού με 
θέμα: «Τροποποίηση σκοπών Ενιαίας Κοινωφελούς 
Επιχείρησης Παιδείας, Προστασίας, Αλληλεγγύης Δή¬ 
μου Καρπενησιού (Ε.Κ.Ε.Π.Π.Α.ΔΗ.Κ.)». 


Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 1, 65-67,107-109, 225-227, 
238 και 280 του Ν.3852/2010 (ΦΕΚ 87/Α) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», ως ισχύουν. 

2. Τις διατάξεις του άρθρου 24 του Π.Δ. 138/2010 
(ΦΕΚ 231/Α) «Οργανισμός της Αποκεντρωμένης Διοίκη¬ 
σης Θεσσαλίας - Στερεός Ελλάδας». 

3. Τις διατάξεις του άρθρου 90§3 του Π.Δ.63/2005 
(ΦΕΚ 98/Α) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

4. Τις διατάξεις των άρθρων 75 παρ .1 (ε) και 254 του 
Ν.3463/2006 (ΦΕΚ114/Α) «Κώδικας Δήμων & Κοινοτήτων», 
ως ισχύουν. 

5. Τις διατάξεις της παρ. 2 του άρθρου 16 -Δημοσίευση 
αποφάσεων που αφορούν ΝΠΔΔ των ΟΤΑ α' βαθμού- 
του Ν.4147/2013 (ΦΕΚ 98/Α/26-04-2013) «Κύρωση της από 
31.12.2012 Πράξη Νομοθετικού Περιεχομένου «Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ.Γ. της Κυβέρνησης και του Υπουργού Επικράτειας» και 
άλλες διατάξεις» σύμφωνα με τις οποίες ορίζεται, με¬ 
ταξύ άλλων, ότι η απόφαση του Δημοτικού Συμβουλίου 
περί κατάργησης δημοτικού νομικού προσώπου λαμβά- 
νεται σύμφωνα με τα οικεία άρθρα του κώδικα δήμων 
και κοινοτήτων και εγκρίνεται με πράξη του Γενικού 
Γραμματέα της Αποκεντρωμένης Διοίκησης, η οποία και 
δημοσιεύεται στην Εφημερίδα τής Κυβέρνησης. 

6. Την υπ’ αριθμ. 2990/18604/23-02-201 ΦΕΚ 385/Β) 
απόφαση της Γ ενικής Γ ραμματέα της Αποκεντρωμένης 
Διοίκησης Θεσσαλίας-Στερεάς Ελλάδας περί «Μεταβί¬ 
βασης του δικαιώματος υπογραφής «Με Εντολή Γ ενι¬ 
κού Γ ραμματέα Αποκεντρωμένης Διοίκησης Θεσσαλίας 
- Στερεός Ελλάδας», στον Προϊστάμενο ,της Γενικής 
Διευθύνσεως Εσωτερικής Λειτουργίας και στους Προ¬ 
ϊσταμένους Διευθύνσεων και Τμημάτων της ανωτέρω 
Γ ενικής Διευθύνσεως». 

7. Την υπ’ αριθμ. οικ. 10819/16/22-02-2007 Εγκύκλιο του 
ΥΠ.ΕΣ.Δ.Δ. και Α. με θέμα «Νέο θεσμικό πλαίσιο των 
Επιχειρήσεων ΟΤΑ». 

8. Την υπ’ αριθμ. οικ. 71245/77/19-012-2007 Εγκύκλιο του 
ΥΠ.ΕΣ. με θέμα «Διευκρινίσεις ζητημάτων που προκύ¬ 
πτουν από την εφαρμογή του νέου θεσμικού πλαισίου 
για τις δημοτικές και κοινοτικές επιχειρήσεις». 

9. Την υπ’ αριθμ. οικ. 4569/11/27-01-2011 Εγκύκλιο του 
ΥΠ.ΕΣ.Α. και Η.Δ. περί «Θεμάτων συγχωνεύσεων και 
προσωπικού νομικών προσώπων δημοσίου δικαίου και 
επιχειρήσεων των Δήμων». 

10. Την υπ’ αριθμ. 95/2011 (ΦΕΚ 1111/Β/03-06-2011) από¬ 
φαση του Δημοτικού Συμβουλίου του Δήμου Καρπε¬ 
νησιού όπως αυτή διορθώθηκε και ισχύει (ΦΕΚ 1567/Β) 
περί συγχώνευσης των Κοινωφελών Δημοτικών Επι¬ 
χειρήσεων των πρώην ΟΤΑ που συνενώθηκαν στο νέο 
Δήμο Καρπενησιού σε μια Κοινωφελή Επιχείρηση του 
Δήμου Καρπενησιού με την Επωνυμία Ενιαία Κοινωφε¬ 
λής Επιχείρηση Παιδείας, Προστασίας, Αλληλεγγύης 
Δήμου Καρπενησιού (Ε.Κ.Ε.Π.Π.Α.ΔΗ.Κ.). 

11. Την υπ’ αριθμ. 3/2013 απόφαση του Διοικητικού Συμ¬ 
βουλίου της Ενιαίας Κοινωφελούς Επιχείρησης Παιδείας, 
Προστασίας, Αλληλεγγύης Δήμου Καρπενησιού περί 
Τροποποίησης σκοπών της Ε.Κ.Ε.Π.Π.Α.ΔΗ.Κ. 

12. Την υπ’ αριθμ. 8-207/2013 απόφαση του Δημοτικού 
Συμβουλίου του Δήμου Καρπενησιού Νομού Ευρυτανίας 
περί Τροποποίησης σκοπών της Ενιαίας Κοινωφελούς 
Επιχείρησης Παιδείας, Προστασίας, Αλληλεγγύης Δήμου 
Καρπενησιού (Ε.Κ.Ε.Π.Π.Α.ΑΗ.Κ.) όπως αυτή διαβιβάστηκε 
αρχικά, με το υπ’ αριθμ. 11107/31-05-2013 έγγραφο του 
οικείου Δήμου και επανυποβλήθηκε με το υπ’ αριθμ. 
15642/22-07-2013 όμοιο για τον προβλεπόμενο έλεγχο 
νομιμότητας, αποφασίζουμε: 

Επικυρώνουμε την υπ’ αριθμ. 8-207/2013 απόφαση του 
Δημοτικού Συμβουλίου του Δήμου Καρπενησιού Νομού 
Ευρυτανίας με την οποία αποφασίσθηκε: 


- Η συμπλήρωση των σκοπών της Ενιαίας Κοινωφε¬ 
λούς Επιχείρησης Παιδείας, Προστασίας, Αλληλεγγύης 
Δήμου Καρπενησιού (Ε.Κ.Ε.Π.Π.Α.ΔΗ.Κ.) ως ακολούθως: 

Α) Στον τομέα Πολιτισμού στον οποίο περιλαμβάνεται 
ιδίως (άρθ. 75 παρ. 1 περ. στ Ν.3463/2006): 

• Η ίδρυση και λειτουργία πολιτιστικού και πνευμα¬ 
τικού κέντρου 

• Η ίδρυση και λειτουργία μουσείων 

• Η ίδρυση και λειτουργία πινακοθήκης 

• Η ίδρυση και λειτουργία κινηματογράφου και θε¬ 
άτρου 

• Η δημιουργία και λειτουργία κουκλοθέατρου, θεά¬ 
τρου σκιών, θεατρικού εργαστηρίου, εργαστηρίου ζω¬ 
γραφικής, γλυπτικής σχεδίου κ.λπ. και η διοργάνωση 
σχετικών εκθέσεων. 

• Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων. 

• Η προστασία μουσείων, μνημείων, σπηλαίων καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών, εκτός αυτών που ανή¬ 
κουν στην αρμοδιότητα του Υπουργείου Πολιτισμού. 

• Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

• Η ανάπτυξη του πολιτιστικού τουρισμού, με δραστη¬ 
ριότητες που δεν έχουν εμπορικό χαρακτήρα και δεν 
αλλοιώνουν τον κοινωφελή χαρακτήρα της επιχείρησης. 

• Η διάσωση, φύλαξη, προβολή και έκθεση αντικειμέ¬ 
νων από την λαϊκή παράδοση, ιστορικών - λαογραφικών 
ντοκουμέντων, φωτογραφιών, βιβλίων και γενικά έντυ¬ 
που υλικού για την ιστορία της Δομνίστας, την ιστο¬ 
ρία του Εθνικού Συμβουλίου και της Εθνικής Αντίστα¬ 
σης 1941-1944 και γενικότερα της ευρύτερης περιοχής 
Καρπενησιού, καθώς και ο συνεχής εμπλουτισμός των 
σχετικών εκθεμάτων και συλλογών, η επικοινωνία και 
ανταλλαγή εμπειρίας, τεχνογνωσίας και διοργανώσεων 
με άλλα μουσεία ή άλλα νομικά πρόσωπα. 

• Η έκδοση σύγχρονων βιβλίων, λευκωμάτων και εντύ¬ 
πων για την τοπική ιστορία και πολιτισμό καθώς και η 
έκδοση σύγχρονων υλικών πληροφόρησης και προβολής 
(νίάοο, Θϋ-ΒΟΜ, ντοκιμαντέρ, ταινιών κ.λπ.), η διοργάνω¬ 
ση συνεδρίων, σεμιναρίων και ημερίδων για την Εθνική 
Αντίσταση, γενικού ενδιαφέροντος και για άλλα θέματα 
(πολιτιστικού, λαογραφικού, οικολογικού περιεχομένου 
κ.λπ.), ,με τρόπο που να συνάδουν με τον κοινωφελή 
χαρακτήρα της επιχείρησης 

• Η διάσωση, φύλαξη και έκθεση του εκπαιδευτικού 
υλικού για την ιστορία της ελληνικής εκπαίδευσης από 
τις αρχές του 20αι. μέχρι σήμερα. 

• Η διοργάνωση και στέγαση εκθέσεων, εκδηλώσεων 
και εργαστηρίων για την ανάδειξη των ιστορικών και 
πολιτιστικών χαρακτηριστικών του ευρυτανικού χώρου 
και πολιτισμού. 

• Η μελέτη και εφαρμογή προγραμμάτων διαπολιτι- 
σμικής εκπαίδευσης. 

• Η εφαρμογή προγραμμάτων λαογραφικής προσέγ¬ 
γισης και αναβίωσης εθίμων, προώθησης τοπικών συ¬ 
νηθειών, καλλιεργειών, τοπικής υφαντικής τέχνης και 
οικοτεχνίας, κτηνοτροφικής παράδοσης, μαγειρικής 
τέχνης κ.λπ. 

• Η εφαρμογή προγραμμάτων τοπικής ιστορίας και 
ανάδειξης ιστορικών γεγονότων και προσώπων της νε¬ 
ότερης ελληνικής ιστορίας και πολιτισμού, καθώς και 

των ιστορικών χρόνων του πρωτοχριστιανικού ναού 
Αγίου Λεωνίδη στο Κλαυσί, των χρόνων της εθνικής 
παλιγγενεσίας, της Κατοχής κοκ 

• Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή πολιτιστικών 
αγαθών και έργων που παράγονται σε τοπικό επίπεδο 

Β) Στον Τομέα της Κοινωνικής Προστασίας και Αλλη¬ 
λεγγύης ως εξής: 

Σκοπός της Επιχείρησης είναι η δημιουργία και λει¬ 
τουργία δομών κοινωνικής φροντίδας και πρόνοιας. 
Η στήριξη τοπικών δικτύων κοινωνικής αλληλεγγύης, 
εθελοντικών οργανώσεων και ομάδων εθελοντών στο 
πλαίσιο αντίστοιχων δημοτικών πολιτικών με στόχο 
την προστασία και την ανάπτυξη του Δήμου και της 
ευρύτερης περιοχής του. 

- Η μετονομασία της ανωτέρω επιχείρησης σε 
«Ενιαία Κοινωφελής Επιχείρηση Πολιτισμού, Παιδεί¬ 
ας, Προστασίας, Αλληλεγγύης Δήμου Καρπενησιού» 
(Ε.Κ.Ε.Π.Π.Π.Α.ΔΗ.Κ.). 

Κατά τα λοιπά, εξακολουθεί να ισχύει η υπ’ αριθμ. 
95/2011 (ΦΕΚ 1111/Β) απόφαση του Δημοτικού Συμβου¬ 
λίου του Δήμου Καρπενησιού όπως αυτή επικυρώθηκε 
δια της υπ’ αριθμ. 4282/379/15-04-2011 όμοιας δικής μας. 

Από τις διατάξεις της παρούσας απόφασης δεν προ- 
καλείται καμία δαπάνη σε βάρος του προϋπολογισμού 
του Δήμου Καρπενησιού οικονομικού έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 24 Ιουλίου 2013 

Με εντολή Γενικής Γραμματέως 
Αποκεντρωμένης Διοίκησης 
Ο Γ ενικός Διευθυντής 
ΔΗΜΗΤΡΙΟΣ ΚΩΤΟΥΛΑΣ 
-♦- 

Αριθμ. 8227 (4) 

Έγκριση Πράξης Πρύτανη περί εξειδίκευσης των αρ¬ 
μοδιοτήτων και εκχώρησης δικαιώματος υπογρα¬ 
φής στους Αναπληρωτές Πρύτανη του Πανεπιστη¬ 
μίου Θεσσαλίας 

ΤΟ ΣΥΜΒΟΥΛΙΟ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.Δ. 83/84 «Ίδρυση Πανεπιστημίου 
Αιγαίου, Ιονίου Πανεπιστημίου και Πανεπιστημίου Θεσ¬ 
σαλίας» (ΦΕΚ 31/τ.Α'/20.03.1984), όπως τροποποιήθηκε 
και ισχύει σήμερα. 

2. Το ΦΕΚ τ.37/Υ.Ο.Δ.Δ./1-2-2013 συγκρότησης του Συμ¬ 
βουλίου του Πανεπιστημίου Θεσσαλίας, όπως τροπο¬ 
ποιήθηκε και ισχύει με το ΦΕΚ τ.75/Υ.Ο.Δ.Δ./22-2-2013. 

3. Τις διατάξεις του άρθρου 8, παρ. 17 του Ν. 4009/2011, 
σύμφωνα με το οποίο ο Πρύτανης ορίζει για την υπο¬ 
βοήθηση του έργου του Καθηγητές πρώτης βαθμίδας ή 
Αναπληρωτές Καθηγητές του Ιδρύματος ως Αναπληρω¬ 
τές Πρύτανη, στους οποίους μεταβιβάζει συγκεκριμένες 
αρμοδιότητες του, με απόφαση του που εγκρίνεται από 
το Συμβούλιο. 

4. Την υπ’ αριθμ. πρωτ. 3129/05-04-2013 απόφαση του 
Πρύτανη Καθηγητή Ιωάννη Μεσσήνη, σχετικά με τον 
ορισμό αναπληρωτών Πρύτανη του Πανεπιστημίου Θεσ¬ 
σαλίας κατά το άρθρο 8 παρ. 17 του Ν.4009/2011. 

5. Την με αριθμ. πρωτ. 3460/11-04-2013 απόφαση του 
Συμβουλίου του Ιδρύματος με την οποία εγκρίθηκε η 


απόφαση του Πρύτανη και η οποία ελήφθη στην υπ' 
αριθμ. 11/09-04-2013 συνεδρίαση του Συμβουλίου και 
δημοσιεύθηκε στην Εφημερίδα της Κυβερνήσεως (ΦΕΚ 
1464/16.6.2013) 

6. Την με αριθμ. πρωτ. 7049/25-06-2013 Πράξη του Πρύ¬ 
τανη περί ανάθεσης αρμοδιοτήτων στους Αναπληρωτές 
Πρύτανη του Πανεπιστημίου Θεσσαλίας. 

7. Το γεγονός ότι από τις διατάξεις της απόφασης 
του Πρύτανη δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του 
Πανεπιστημίου (άρθρο 29Α του Ν. 1558/85, που προστέ¬ 
θηκε με το άρθρο 27 του Ν.2081/92 και τροποποιήθηκε 
με το άρθρο 1 παρ. 2α του Ν.2469/97). 

8. Την απόφαση που έλαβε το Συμβούλιο του Πανε¬ 
πιστημίου Θεσσαλίας στην αριθμ. 14/09-07-2013 συνε¬ 
δρίαση του, εγκρίνει: 

Την υπ’ αριθμ. πρωτ. 7049/25-06-2013 Πράξη του Πρύ¬ 
τανη του Πανεπιστημίου Θεσσαλίας Καθηγητή Ιωάννη 
Μεσσήνη περί εξειδίκευσης των αρμοδιοτήτων και εκ¬ 
χώρησης δικαιώματος υπογραφής στους Αναπληρωτές 
Πρύτανη του Πανεπιστημίου Θεσσαλίας, ως εξής: 

I. Αναθέτει στον Αναπληρωτή Πρύτανη Οικονομικού 
Προγραμματισμού Βύρωνα Κοτζαμάνη, Καθηγητή του 
Τμήματος Μηχανικών Χωροταξίας Πολεοδομίας και Πε¬ 
ριφερειακής Ανάπτυξης του Πανεπιστημίου Θεσσαλίας 
τις παρακάτω αρμοδιότητες και το δικαίωμα υπογρα¬ 
φής για: 

1. Την κατανομή, την έγκριση, την κατάρτιση, τις τρο¬ 
ποποιήσεις και την εκτέλεση του Τακτικού Προϋπολο¬ 
γισμού καθώς και του σχετικού Απολογισμού. 

2. Την κατανομή, την έγκριση, την κατάρτιση, τις 
τροποποιήσεις και την εκτέλεση του Προϋπολογισμού 
Δημοσίων Επενδύσεων, καθώς και του σχετικού Απο¬ 
λογισμού. 

3. Τις προκηρύξεις, διακηρύξεις και συμβάσεις για την 
εκτέλεση έργων, προμηθειών και την παροχή υπηρεσιών 
προς το Ίδρυμα. 

4. Εντολές μετακίνησης των Κοσμητόρων, Προέδρων 
Σχολών/Τμημάτων, και των καθηγητών και λεκτόρων 
στο εσωτερικό και στο εξωτερικό για συμμετοχή σε 
συνέδρια, ανταλλαγές, διαπανεπιστημιακές συμφωνίες, 
έρευνα, καθώς και για την εκπροσώπηση της Σχολής/ 
Τμήματος ή του Πανεπιστημίου καθώς και τις μετακι¬ 
νήσεις του λοιπού προσωπικού για υπηρεσιακούς λό¬ 
γους με οικονομική επιβάρυνση για το Πανεπιστήμιο 
Θεσσαλίας. 

5. Τα θέματα της Διεύθυνσης Οικονομικών Υπηρεσιών 
του Πανεπιστημίου Θεσσαλίας. 

6. Θέματα δωρεών και κληροδοτημάτων καθώς και 
όλων των θεμάτων που αφορούν την περιουσία του 
Ιδρύματος. 

II. Αναθέτει στον Αναπληρωτή Πρύτανη Φοιτητικής 
Μέριμνας και Διασύνδεσης, Δημήτριο Βαφείδη, Αναπλη¬ 
ρωτή Καθηγητή του Τμήματος Γεωπονίας Ιχθυολογίας 
και Υδάτινου Περιβάλλοντος του Πανεπιστημίου Θεσ¬ 
σαλίας, τις παρακάτω αρμοδιότητες και το δικαίωμα 
υπογραφής για: 

1. Τα θέματα φοιτητικής μέριμνας, που αφορούν τη 
σίτιση, τη στέγαση, την υγειονομική περίθαλψη και τις 
διευκολύνσεις μετακίνησης των φοιτητών καθώς και 
τις πολιτιστικές, αθλητικές και άλλες δραστηριότητες. 

2. Τα θέματα πρακτικής άσκησης και διασύνδεσης, 
των φοιτητών. 

3. Την έκδοση και διανομή διδακτικών συγγραμμά¬ 
των σε εκτέλεση σχετικών αποφάσεων των αρμοδίων 
οργάνων. 

4. Ζητήματα σχετικά με τη χορήγηση δανείων, υπο¬ 
τροφιών και βραβείων σε φοιτητές του Ιδρύματος, μετά 
από σχετικές αποφάσεις των αρμοδίων οργάνων. 

III. Αναθέτει στον Αναπληρωτή Πρύτανη Υποδομών και 
Τεχνικών'Εργων, Αναστάσιο Σταματέλλο, Καθηγητή του 
Τμήματος Μηχανολόγων Μηχανικών του Πανεπιστημίου 
Θεσσαλίας, τις παρακάτω αρμοδιότητες και το δικαίω¬ 
μα υπογραφής για: 

1. Την εποπτεία των δικτύων και επικοινωνιών του 
Πανεπιστημίου Θεσσαλίας. 

2. Την εποπτεία της οργάνωσης και λειτουργίας όλων 
των τεχνικών υπηρεσιών, των υπηρεσιών πληροφορικής, 
επικοινωνιών και δικτύων σε ό,τι αφορά στο αντικεί¬ 
μενο των υπηρεσιών αυτών, εκτός των θεμάτων που 
αφορούν στην υπηρεσιακή και ακαδημαϊκή κατάσταση 
του προσωπικού. 

3. Τα θέματα που αφορούν στον προγραμματισμό και 
την υλοποίηση τεχνικών έργων και μελετών, καθώς και 
στην επίβλεψη και κατασκευή νέων κτιρίων του Πανε¬ 
πιστημίου. 

4. Τα θέματα που αφορούν στη Διεύθυνση Μηχανορ¬ 
γάνωσης του Πανεπιστημίου Θεσσαλίας. 

IV. Αναθέτει στον Αναπληρωτή Πρύτανη Επιστημονι- 
κής'Ερευνας και Ανάπτυξης Αθανάσιο Κούγκολο, Καθη¬ 
γητή του Τμήματος Μηχανικών Χωροταξίας Πολεοδο¬ 
μίας και Περιφερειακής Ανάπτυξης του Πανεπιστημίου 
Θεσσαλίας, την Προεδρία της Επιτροπής Ερευνών και 
τις παρακάτω αρμοδιότητες και το δικαίωμα υπογρα¬ 
φής για: 

1. Τα θέματα της Επιτροπής Ερευνών, καθώς και για 
την εκπροσώπηση του Ιδρύματος στη σύναψη συμβά¬ 
σεων χρηματοδότησης με τρίτους για την εκτέλεση 
έργων και δραστηριοτήτων του Ειδικού Λογαριασμού. 

2. Προγράμματα επιστημονικής έρευνας, εγκεκριμέ¬ 
νων από τα αρμόδια όργανα του Ιδρύματος και μετά 
την υπογραφή των σχετικών συμβάσεων και από τους 
νόμιμους εκπροσώπους των αντιστοίχων φορέων χρη¬ 
ματοδότησης. 

3. Συμβάσεις με τους ερευνητές που πρόκειται να 
εργαστούν για την εκτέλεση των ερευνητικών προ¬ 
γραμμάτων της προηγούμενης παραγράφου και κάθε 
εγγράφου σχετικού με τις συμβάσεις αυτές 

4. Θέματα διαχείρισης του ΚΠΣ (ΕΣΠΑ) και ελέγχου 
όλων των εσόδων και δαπανών των αντιστοίχων έργων 
που ανατίθενται στο Πανεπιστήμιο Θεσσαλίας. 

V. Αναθέτει στον Αναπληρωτή Πρύτανη Ακαδημαϊκών 
Υποθέσεων, Αθανάσιο Κουστέλιο Καθηγητή του Τμήμα¬ 
τος Επιστήμης, Φυσικής Αγωγής και Αθλητισμού του 
Πανεπιστημίου Θεσσαλίας τις παρακάτω αρμοδιότητες 
και το δικαίωμα υπογραφής για: 

1. Θέματα οργάνωσης και λειτουργίας όλων των ακα¬ 
δημαϊκών μονάδων. 

2. Θέματα προπτυχιακών και μεταπτυχιακών σπου¬ 
δών, καθώς και των προγραμμάτων σπουδών δια βίου 
μάθησης. 

3. Τα θέματα εγγραφών και μετεγγραφών φοιτητών, 
Ελλήνων και αλλοδαπών και κατατάξεων πτυχιούχων, 
καθώς και συμβάσεις με υπότροφους μεταπτυχιακούς 
φοιτητές. 


4. Τα θέματα που αφορούν στην οργάνωση, λειτουρ¬ 
γία και ανάπτυξη της Βιβλιοθήκης ως αυτοτελούς και 
αποκεντρωμένης υπηρεσίας του Ιδρύματος. 

5. Τα θέματα σπουδών, όπως εφαρμογή προγραμ¬ 
μάτων σπουδών, ορισμός διδασκόντων, τήρηση δια¬ 
δικασιών και παροχή στατιστικών και απολογιστικών 
στοιχείων 

6. Τα θέματα λειτουργίας της Μονάδας Διασφάλισης 
Ποιότητας του Ιδρύματος (ΜΟ.ΔΙ.Π). 

7. Για κάθε εν γένει θέμα που άπτεται της ακαδημα¬ 
ϊκής λειτουργίας του Ιδρύματος. 

VI. Αναθέτει στον Αναπληρωτή Πρύτανη Οργάνωσης 
και Λειτουργίας των Διοικητικών Υπηρεσιών Νικόλαο 
Δαναλάτο, Καθηγητή του Τμήματος Γεωπονίας Φυ¬ 
τικής Παραγωγής και Αγροτικού Περιβάλλοντος, τις 
παρακάτω αρμοδιότητες και το δικαίωμα υπογραφής 
για: 

1. Πρυτανικές πράξεις πρόσληψης διδασκόντων βάσει 
του Π.Δ. 407/1980. 

2. Πρυτανικές πράξεις χορήγησης εκπαιδευτικής 
άδειας και εν γένει αδειών στο πάσης φύσεως προσω¬ 
πικό του Πανεπιστημίου. 

3. Τα θέματα οργάνωσης και λειτουργίας όλων των 
Διοικητικών Υπηρεσιών, καθώς και όλων των Γραμμα¬ 
τειών των συλλογικών οργάνων του Ιδρύματος. 

4. Την ακαδημαϊκή και υπηρεσιακή κατάσταση του 
Διδακτικού και Ερευνητικού Προσωπικού μονίμου ή με 
σύμβαση οποιοσδήποτε μορφής. 

5. Την υπηρεσιακή κατάσταση όλων των κατηγοριών 
του προσωπικού του Ιδρύματος. 

VII. Αναθέτει στον Αναπληρωτή Πρύτανη Δημοσίων 
και Διεθνών Σχέσεων, Εξωστρέφειας, Καινοτομίας και 
Επιχειρηματικότητας Δημήτριο Κουρέτα, Καθηγητή Τρή¬ 
ματος Βιοχημείας και Βιοτεχνολογίας τις παρακάτω 
αρμοδιότητες και το δικαίωμα υπογραφής για: 

1. Θέματα διμερών συμφωνιών με φορείς και ιδρύ¬ 
ματα της Αλλοδαπής και προγραμμάτων ακαδημαϊκής 
συνεργασίας. 

2. Τα θέματα που αφορούν στις διεθνείς σχέσεις του 
Πανεπιστημίου. 

3. Τα θέματα προβολής του Πανεπιστημίου μέσω των 
ΜΜΕ, για τη σύνδεση του Πανεπιστημίου με την κοινω¬ 
νία, την εξωστρέφεια, και τις δημόσιες σχέσεις. 

4. Τα θέματα καινοτομίας, επιχειρηματικότητας, ανεύ¬ 
ρεσης πόρων, διαμεσολάβησης με τους παραγωγικούς 
φορείς, απασχόλησης και σταδιοδρομίας των αποφοί¬ 
των του Ιδρύματος. 

5. Τα θέματα εποπτείας, σχεδίασης, υλοποίησης και 
λειτουργίας της ιστοσελίδας του Ιδρύματος. 

VIII. Τις ανατιθέμενες αρμοδιότητες μπορεί, σε κάθε 
περίπτωση, να ασκεί ο Πρύτανης. 

IX. Σε περίπτωση απουσίας ή κωλύματος ο Πρύτα¬ 
νης αναπληρώνεται από τον Αναπληρωτή Πρύτανη 
Αναστάσιο Σταματέλλο, και εφόσον αυτός κωλύεται ή 
απουσιάζει κατά σειρά από τον Αναπληρωτή Πρύτανη 
Βύρωνα Κοτζαμάνη και τον Αναπληρωτή Πρύτανη Αθα¬ 
νάσιο Κούγκολο. 

X. Σύμφωνα με την υπ’ αριθμ. 3460/11-04-2013 απόφαση 
του Συμβουλίου, την οποία αποδέχθηκε ο Πρύτανης, η 
θητεία των Αναπληρωτών Πρύτανη ισχύει μέχρι την 
κατάρτιση του Οργανισμού του Ιδρύματος και σε κάθε 
περίπτωση όχι πέραν της 10/4/2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Ιουλίου 2013 

Ο Πρόεδρος 
ΝΙΚΟΛΑΟΣ ΖΟΥΜΠΟΣ 

-♦- 

Αριθμ. Α 5324 (5) 

Ορισμός Αντιπρυτάνεων και Αναπληρωτών Πρύτανη 
του Δημοκρίτειου Πανεπιστημίου Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 
Έχοντας υπόψη : 

α) Τις διατάξεις της παρ. 17 του άρθρου 8 του 
ν. 4009/2011 (Φ.Ε.Κ. 195/06-09-2011/τ.Α') «Δομή, λειτουρ¬ 
γία, διασφάλιση της ποιότητας των σπουδών και διε¬ 
θνοποίηση των Ανώτατων Εκπαιδευτικών Ιδρυμάτων» 
β) Τις διατάξεις της παρ. 2 του άρθρου 12 του 
ν. 4076/2012 (Φ.Ε.Κ. 159/10-08-2012/τ.Α') «Ρυθμίσεις θεμά¬ 
των Α.Ε.Ι. και άλλες διατάξεις» 
γ) Τις διατάξεις του άρθρου 34 παρ. 6 του ν. 4115/2013 
(Α' 24/30-1-2013) «Οργάνωση και λειτουργία Ιδρύματος 
Νεολαίας και Διά Βίου Μάθησης και Εθνικού Οργανι¬ 
σμού Πιστοποίησης Προσόντων και Επαγγελματικού 
Προσανατολισμού και άλλες διατάξεις» 
δ) Την υπ’ αριθμ. Φ.120.61/53/Β2/69165.78373/24-8-2010 
(ΦΕΚ 779/25-8-2010, τ. Γ) Πράξη της Υπουργού Παιδείας 
Διά Βίου Μάθησης και Θρησκευμάτων, με την οποία 
διαπιστώθηκε η εκλογή του Καθηγητή Κωνσταντίνου 
Ρέμελη ως Πρύτανη, και των Καθηγητών Αλέξανδρου 
Κορτσάρη, Βασιλείου Τουρασή και Γεωργίου Κώστα, 
ως Αντιπρυτάνεων του Δημοκρίτειου Πανεπιστημίου 
Θράκης με τετραετή θητεία από 1-9-2010 έως 31-8-2014 
ε) Την από 1-10-2012 (αριθ. πρωτ. Β 362/29-10-2012) 
παραίτηση του Αντιπρύτανη Καθηγητή Βασιλείου 
Τουρασή, η διαπίστωση της οποίας έγινε με την αριθ. 
Φ.120.61/75/164296/Β2/ 28-12-2012 διαπιστωτική πράξη του 
Υπουργού Παιδείας και Θρησκευμάτων, Πολιτισμού και 
Αθλητισμού και δημοσιεύθηκε στο αριθ. 10/14-1-2013 
ΦΕΚ, τ. Υ.Ο.Δ.Δ. 

στ) Το με αριθ. πρωτ. 173/ 3.7.2013 (Α 5221/3.7.2013) έγ¬ 
γραφο του Συμβουλίου του Ιδρύματος, σύμφωνα με το 
οποίο στην αριθ. 4/13.6.2013 συνεδρίαση του Συμβουλίου 
εγκρίθηκε η αριθ. Α 4742/ 5.6.2013 απόφαση του Πρύτανη 
ζ) Το γεγονός ότι δεν προκαλείται δαπάνη σε βάρος 
του προϋπολογισμού του Δημοκρίτειου Πανεπιστημίου 
Θράκης και του Κρατικού Προϋπολογισμού (άρθρο 90 
του Κώδικα Νομοθεσίας για την Κυβέρνηση και τα Κυ¬ 
βερνητικά όργανα του Π.Δ. 63/2005), αποφασίζει: 

Να ορίσει Αντιπρυτάνεις και Αναπληρωτές Πρύτανη, 
τους εξής: 

Α) Τον Καθηγητή Αλέξανδρο Κορτσάρη του Χαραλά- 
μπους (Α.Δ.Τ. Ν 440321), ως Αντιπρύτανη Ακαδημαϊκών 
Υποθέσεων και Προσωπικού 
Β) Τον Καθηγητή Γεώργιο Κώστα του Νικολάου (Α.Δ.Τ. 
ΑΕ 183907), ως Αντιπρύτανη Φοιτητικών Θεμάτων και 
Εξωτερικών Υποθέσεων 

Γ) Τον Καθηγητή Ιωάννη Μουρμούρη του Κωνσταντί¬ 
νου (Α.Δ.Τ. ΑΑ 101583), ως Αναπληρωτή Πρύτανη Οικο¬ 
νομικού Προγραμματισμού και Ανάπτυξης 


Δ) Τον Αναπληρωτή Καθηγητή Παντελεήμονα Μπό- 
τσαρη του Νικολάου (Α.Δ.Τ. ΑΗ 405748), ως Αναπληρωτή 
Πρύτανη Επενδύσεων και Προγραμματισμού Υποδομών 

Ε) - Απουσιάζοντος ή κωλυομένου του Πρύτανη, οι 
αρμοδιότητες του ασκούνται από τον Αντιπρύτανη Κα- 
θηγητή Γ εώργιο Κώστα. 

Απουσιάζοντος ή κωλυομένου του Αντιπρύτανη Καθη¬ 
γητή Γεωργίου Κώστα, οι αρμοδιότητες του ασκούνται 
από τον Αντιπρύτανη, Καθηγητή Αλέξανδρο Κορτσάρη 

- Απουσιάζοντος ή κωλυομένου του Αντιπρύτανη Κα¬ 
θηγητή Αλέξανδρου Κορτσάρη, οι αρμοδιότητες του 
ασκούνται από τον Αναπληρωτή Πρύτανη, Καθηγητή 
Ιωάννη Μουρμούρη 

- Απουσιάζοντος ή κωλυομένου του Αναπληρωτή Πρύ¬ 
τανη Καθηγητή Ιωάννη Μουρμούρη, οι αρμοδιότητες του 
ασκούνται από τον Αναπληρωτή Πρύτανη, Αναπληρωτή 
Καθηγητή Παντελεήμονα Μπότσαρη 

- Απουσιάζοντος ή κωλυομένου του Αναπληρωτή Πρύ¬ 
τανη Αναπληρωτή Καθηγητή Παντελεήμονα Μπότσαρη, 
οι αρμοδιότητες του ασκούνται από τον Αναπληρωτή 
Πρύτανη, Καθηγητή Ιωάννη Μουρμούρη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 10 Ιουλίου 2013 
Ο Πρύτανης 

ΚΩΝΣΤΑΝΤΙΝΟΣ ΡΕΜΕΛΗΣ 

-♦- 

Αριθμ. Φ8/4529 (6) 

Ένταξη μελών Ειδικού Τεχνικού Προσωπικού (Ε.Τ.Π.) σε 
Τμήματα του Τεχνολογικού Εκπαιδευτικού Ιδρύμα¬ 
τος Ηπείρου. 

Ο ΠΡΟΕΔΡΟΣ ΤΟΥ Τ.Ε.Ι. ΗΠΕΙΡΟΥ 

Έχοντας υπόψη: 

1. Τις διατάξεις του Ν.1404/1983 (ΦΕΚ 173/τ.Α') «Δομή 
και λειτουργία των Τεχνολογικών Εκπαιδευτικών Ιδρυ¬ 
μάτων» όπως τροποποιήθηκε και ισχύει. 

2. Τις διατάξεις του Ν. 4009/2011 (ΦΕΚ 195/τ. Α') «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανώτατων εκπαιδευτικών ιδρυμάτων». 

3. Τ ις διατάξεις των άρθρων 1, 4,7 και 8 του Π.Δ.84/2013 
(ΦΕΚ 124/3-6-2013 τ.Α') «Μετονομασία Σχολής - Μετονο- 
μασία Τμήματος - Συγχώνευση Τμημάτων Κατάργηση 
Παραρτημάτων και Τμημάτων - Ίδρυση Σχολής - Συ¬ 
γκρότηση Σχολών του Τ.Ε.Ι. Ηπείρου». 

4. Την υπ’ αριθμ. 8/1-7-2013 (θέμα 8°) απόφαση της 
Συνέλευσης του ΤΕΙ Ηπείρου. 

5. Τα στοιχεία του προσωπικού Μητρώου των μελών 
Ειδικού Τεχνικού Προσωπικού (Ε.Τ.Π.). 

6. Την υπ’ αριθμ. 3/10-12-2012 απόφαση του Συμβουλίου 
Διοίκησης του ΤΕΙ Ηπείρου (ΦΕΚ 29/τ. Υ.Ο.Δ.Δ/28-01-2013) 
και την με αριθμ. 19602/Ε5/12-02-2013 Διαπιστωτική Πρά¬ 
ξη εκλογής Προέδρου του ΤΕΙ Ηπείρου. 

7. Το γεγονός ότι από την απόφαση αυτή δεν προκα- 
λείται οικονομική δαπάνη, αποφασίζουμε: 

Α.1 Την ένταξη από 1-9-2013, στο Τμήμα Τεχνολόγων 
Γεωπόνων της Σχολής Τεχνολογίας Γεωπονίας και Τε- 
χνολογίας Τροφίμων και Διατροφής του ΤΕΙ Ηπείρου 
των παρακάτω τριών (3) μελών Ειδικού Τεχνικού Προ¬ 
σωπικού (Ε.Τ.Π.) που υπηρετούσαν κατά τη δημοσίευση 
του ΠΔ 84/2013 στο Τμήμα Ανθοκομίας - Αρχιτεκτονικής 
Τοπίου της Σχολής Τεχνολογίας Γεωπονίας του ΤΕΙ 
Ηπείρου: 

1. Κύρκας Δημήτριος του Ευαγγέλου 

2. Μάντζος Νκόλαος του Θωμά 

3. Υφαντή Παρασκευή του Λαζάρου 

Α.2. Την ένταξη από 1-9-2013, στο Τμήμα Τεχνολόγων 
Γεωπόνων της Σχολής Τεχνολογίας Γεωπονίας και Τε- 
χνολογίας Τροφίμων και Διατροφής του ΤΕΙ Ηπείρου 
των παρακάτω τριών (3) μελών του Ειδικού Τεχνικού 
Προσωπικού (Ε.Τ.Π.) που υπηρετούσαν κατά τη δημο¬ 
σίευση του Π.Δ.84/2013 στο Τμήμα Ζωικής Παραγωγής 
της Σχολής Τ εχνολογίας Γ εωπονίας του ΤΕΙ Ηπείρου: 

1. Κουτσούκης Χαράλαμπος του Αλεξίου 

2. Μαγκλάρας Γεώργιος του Ευαγγέλου 

3. Φώτου Κωνσταντινιά του Γεωργίου 

Α.3 Την ένταξη από 1-9-2013, στο Τμήμα Τεχνολόγων 
Γ εωπόνων της Σχολής Τεχνολογίας Γ εωπονίας και Τε¬ 
χνολογίας Τροφίμων και Διατροφής του ΤΕΙ Ηπείρου 
των παρακάτω έξι (6) μελών Ειδικού Τεχνικού Προσωπι¬ 
κού (Ε.Τ.Π.) που υπηρετούσαν κατά τη δημοσίευση του 
ΠΔ 84/2013 στο Τμήμα Φυτικής Παραγωγής της Σχολής 
Τεχνολογίας Γεωπονίας του ΤΕΙ Ηπείρου: 

1. Αγγελή Νεκταρία του Κωνσταντίνου 

2. Βασιλάκη Ελευθερία του Γ εωργίου 

3. Βάσση Αθανασία του Χρήστου 

4. Ζήσης Κωνσταντίνος του Παναγιώτη 

5. Νικοπολίδου Σοφία του Ραφαήλ 

6. Χαρδαλιά Αικατερίνη του Κωνσταντίνου 

Α.4 Την ένταξη από 1-9-2013, στο Τμήμα Τεχνολόγων 
Γ εωπονίας της Σχολής Τ εχνολογίας Γ εωπονίας και Τ ε- 
χνολογίας Τροφίμων και Διατροφής του ΤΕΙ Ηπείρου 
των παρακάτω δύο (2) μελών Ειδικού Τεχνικού Προσω¬ 
πικού (Ε.Τ.Π.) που υπηρετούσαν κατά τη δημοσίευση 
του Π.Δ. 84/2013 στο Τμήμα Ιχθυοκομίας - Αλιείας του 
ΤΕΙ Ηπείρου: 

1. Γκούβα Ευαγγελία του Ιωάννη 

2. Χατζόπουλος Αχιλλεύς του Δημητρίου 

Β. Την ένταξη από 1-9-2013, στο Τμήμα Μηχανικών Πλη¬ 
ροφορικής ΤΕ της Σχολής Τεχνολογικών Εφαρμογών 
του ΤΕΙ Ηπείρου, των παρακάτω δύο (2) μελών Ειδικού 
Τεχνικού Προσωπικού (Ε.Τ.Π.) που υπηρετούσαν κατά τη 
δημοσίευση του Π.Δ. 84/2013 στο Τμήμα Τεχνολογίας 
Πληροφορικής και Τηλεπικοινωνιών, της Σχολής Διοί¬ 
κησης και Οικονομίας του ΤΕΙ Ηπείρου: 

1. Μαργαρίτη Σπυριδούλα του Βασιλείου 

2. Χαριλόγης Βασίλειος του Παναγιώτη 


Γ.1 Την ένταξη από 1-9-2013, στο Τμήμα Λογιστικής και 
Χρηματοοικονομικής της Σχολής Διοίκησης και Οικο¬ 
νομίας του ΤΕΙ Ηπείρου του παρακάτω μέλους Ειδικού 
Τεχνικού Προσωπικού (Ε.Τ.Π.) που υπηρετούσε κατά τη 
δημοσίευση του Π.Δ. 84/2013 στο Τμήμα Χρηματοοι¬ 
κονομικής και Ελεγκτικής της Σχολής Διοίκησης και 
Οικονομίας του ΤΕΙ Ηπείρου: 

1. Τσιλιγιάννη Κωνσταντινιά του Παναγιώτη 

Γ.2 Την ένταξη από 1-9-2013, στο Τμήμα Λογιστικής και 
Χρηματοοικονομικής της Σχολής Διοίκησης και Οικο¬ 
νομίας του ΤΕΙ Ηπείρου του παρακάτω μέλους Ειδικού 
Τεχνικού Προσωπικού (Ε.Τ.Π.) που υπηρετούσε κατά τη 
δημοσίευση του Π.Δ. 84/2013 στο Τμήμα Λογιστικής της 
Σχολής Διοίκησης και Οικονομίας του ΤΕΙ Ηπείρου: 

1. Παππάς Μιλτιάδης του Χρήστου 

Γ.3 Την ένταξη από 1-9-2013, στο Τμήμα Διοίκησης Επι¬ 
χειρήσεων της Σχολής Διοίκησης και Οικονομίας του ΤΕΙ 
Ηπείρου του παρακάτω μέλους Ειδικού Τεχνικού Προ¬ 
σωπικού (Ε.Τ.Π.) που υπηρετούσε κατά τη δημοσίευση 
του Π.Δ. 84/2013 στο Τμήμα Τουριστικών Επιχειρήσεων 
της Σχολής Διοίκησης Επιχειρήσεων του ΤΕΙ Ηπείρου: 

1. Δημητρίου Αμαλία του Αχιλλέα. 

Δ.1 Την ένταξη από 1-9-2013, στο Τμήμα Νοσηλευτικής 
της Σχολής Επαγγελμάτων Υγείας και Πρόνοιας του 
Τ.Ε.Ι. Ηπείρου των παρακάτω δύο (2) μελών του Ειδικού 
Τεχνικού Προσωπικού (Ε.Τ.Π.) που υπηρετούσε κατά την 
δημοσίευση του Π.Δ. 84/2013 στο Τμήμα Νοσηλευτικής 
της Σχολής Επαγγελμάτων Υγείας και Πρόνοιας του 
Τ.Ε.Ι. Ηπείρου: 

1. Ματσούλη Λευκοθέα του Χριστοδούλου 

2. Παπαγιαννοπούλου Ευριδίκη του Χρήστου. 

Δ.2 Την ένταξη από 1-9-2013, στο Τμήμα Νοσηλευτικής 
της Σχολής Επαγγελμάτων Υγείας και Πρόνοιας του ΤΕΙ 
Ηπείρου του παρακάτω μέλους Ειδικού Τεχνικού Προ¬ 
σωπικού (Ε.Τ.Π.) που υπηρετούσε κατά τη δημοσίευση 
του Π.Δ. 84/2013 στο Τμήμα Ιχθυοκομίας -Αλιείας του 
ΤΕΙ Ηπείρου: 1. Ζαρίδης Ιωάννης του Δημητρίου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 22 Ιουλίου 2013 
Ο Πρόεδρος 
ΕΥΡΙΠΙΔΗΣ ΓΛΑΒΑΣ 

